jkorsvik/nowiki_second_scrape_merged huggingface dataset:
Split Decisions

Split Decisions er en amerikansk dramafilm fra 1988, regissert av David Drury.
Gene Hackman, Jennifer Beals, Craig Sheffer og Jeff Fahey spiller hovedrollene.


== Handling ==
På østsiden av New York City forsøker en boksetrener, Danny McGuinn, å forberede en av sønnene hans, Eddie, til å få en mulighet til å bokse i de olympiske leker. Samtidig som Dannys andre sønn, Ray, har fått problemer med skyggefulle menn som driver med forskjellige kriminelle opplegg.
Etter at Ray blir myrdet, oppdager Eddie at en annen bokser, Pedroza, var involvert i brorens dødsfall. Så Eddie utfordrer Pedroza til en boksekamp i håp om å få hevn over broren.


== Medvirkende ==
Craig Sheffer som Eddie McGuinn
Jeff Fahey som Ray McGuinn
Gene Hackman som Dan McGuinn
Jennifer Beals som Barbara Uribe
Eddie Velez som Julian 'Snake' Pedroza
Harry Van Dyke som Douby


== Eksterne lenker ==
(en) Split Decisions på Internet Movie Database 
(no) Split Decisions hos Filmfront 
(sv) Split Decisions i Svensk Filmdatabas 
(nl) Split Decisions på MovieMeter 
(en) Split Decisions på AllMovie 
(en) Split Decisions på Rotten Tomatoes 
(en) Split Decisions på Box Office Mojo
Wyatt Earp (film)

Wyatt Earp er en amerikansk westernfilm, skrevet av Dan Gordon og Lawrence Kasdan og regissert av Kasdan. Kevin Costner har hovedrollen som sheriffen Wyatt Earp, og rollelisten inkluderer Dennis Quaid, Gene Hackman, Isabella Rossellini, Mark Harmon, Michael Madsen, Joanna Going, Tom Sizemore, Bill Pullman, JoBeth Williams, Jeff Fahey og Mare Winningham.


== Sammendrag ==
Under den amerikanske borgerkrigen bor tenåringen Wyatt Earp sammen med foreldrene sine på en gård i Iowa. Hans eldre brødre Virgil og James slåss i Union Army. Wyatt forsøker å stikke av fra foreldrene sine, med den hensikt å lyve om alderen sin og verve seg til borgerkrigen. Men faren oppdager ham og forhindrer planene hans. Brødrene hans kommer hjem etter krigen. James er alvorlig skadd, og hele familien flytter vestover. Wyatt blir vitne til at en mann blir drept under en skuddveksling, og kaster opp ved synet.
Wyatt reiser hjem til Missouri og gifter seg med kjæresten Urilla Sutherland. De flytter inn i deres nye hus, og Wyatt får seg jobb som politimann. Ett par måneder senere dør hans gravide kone på grunn av tyfus. Wyatt blir dypt deprimert etter dette. Han kvitter seg med hjemmet deres og alle eiendelene sine, og begynner å drikke voldsomt. Han ender etter hvert opp i Pine Bluff, Arkansas. Han raner en mann og stjeler mannens hest, men blir snart tatt til fange. Wyatt risikerer å bli drept ved hengning. Men faren hans redder ham fra fengsel, og ber sønnen om aldri å vende tilbake til Arkansas.
Senere blir Wyatt kjent med Bat Masterson og hans bror Ed Masterson. Wyatt blir senere introdusert for Doc Holliday i Fort Griffin, Texas, og de to blir snart nære venner. Filmen følger deretter Wyatts jobb som sheriff, hvordan han gjentatte ganger havner i skuddvekslinger med blant annet cowboyer i det ville vesten.


== Rolleliste ==
Kevin Costner som Wyatt Earp
Ian Bohen som Wyatt som ungdom.
Dennis Quaid som Doc Holliday
Gene Hackman som Nicholas Porter Earp
David Andrews som James Earp
Linden Ashby som Morgan Earp
Jim Caviezel som Warren Earp
John Doe som Tommy O'Rourke
Jeff Fahey som Ike Clanton
Joanna Going som Josie Marcus
Mark Harmon som Johnny Behan
Michael Madsen som Virgil Earp
Catherine O'Hara som Allie Earp
Bill Pullman som Ed Masterson


== Referanser ==


== Eksterne lenker ==
(en) Wyatt Earp på Internet Movie Database 
(no) Wyatt Earp hos Filmfront 
(sv) Wyatt Earp i Svensk Filmdatabas 
(da) Wyatt Earp i Danmark Nationale Filminstitut 
(fr) Wyatt Earp på Allociné 
(nl) Wyatt Earp på MovieMeter 
(en) Wyatt Earp på AllMovie 
(en) Wyatt Earp på Turner Classic Movies 
(en) Wyatt Earp på Rotten Tomatoes 
(en) Wyatt Earp på Metacritic
Seiffen (Erzgebirge)

Seiffen, siden 1956 kalt Kurstedet Seiffen (Kurort Seiffen), er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Siden 1. april 2000 har kommunen vært sete for forvaltningsfellesskapet Seiffen. Kommunen hadde 2 415 innbyggere den 31. desember 2007.


== Referanser ==


== Eksterne lenker ==
(de) Offisielt nettsted 
(en) Seiffen/Erzgeb. – kategori av bilder, video eller lyd på Commons 
(en) Seiffen – galleri av bilder, video eller lyd på Commons
Donse Krudtværk

Donse Krudtværk eller Donse Krudtmølle var et kruttverk (fabrikk for produksjon av krutt) ved Donse Å nær Hørsholm i Danmark, det var i drift fra 1704 til 1911.
Krudtværket ble anlagt i 1704 av Frederik IVs hustru dronning Louise, som eide Hirschholm slott på den tiden. Verket var kongelig eiendom inntil 1765, hvor det ble solgt og overgikk som privat virksomhet. Det ble drevet av vannkraft i form av en vannmølle plassert i Donse Å. Verket leverte krutt til hæren og flåten.
Verket opplevde flere sprengningsulykker, hvorav en var meget alvorlig. Den skjedde 16. mai 1882, hvor fire mennesker; en fabrikkarbeider og 3 piker ble drept og flere bygninger brant ned. Ulykken skjedde på et tidspunkt da de fleste arbeiderne ikke var til stede på verket og ville utvilsomt ha hatt flere omkomne om det hadde skjedd på en annen tid.
Både Henrik Cavling og Holger Drachmann leverte medrivende reportasjer fra ulykken som samtidig var uttrykk for noe av den første moderne journalistikk i Danmark.
Verket opplevde flere sprengninger både før og etter denne ulykken og verket ble stengt i 1911.


== Referanser ==


== Eksterne lenker ==
Museumsforeningen for Hørsholm og omegn
Passion

Passion er en engelskspråklig fransk-tysk thriller fra 2012 regissert av Brian De Palma.


== Handling ==
Christine, en amerikaner som arbeider i Tyskland, sammen med sin assistent Isabelle om en annonse-kampanje  angående en ny smarttelefon. Isabelle, som i hemmelighet har en affære med Christines kjæreste Dirk, kommer med en godt mottatt markedsføring. Men Christine hevder planen som sin egen, til Isabelles store skuffelse. På oppfordring fra sin lojale assistent Dani, laster Isabelle opp en egen-produsert versjon av annonsen sin på Internett, hvor annonsen blir populær. 
Christine blir sint over oppmerksomheten Isabelle har fått, og hevner seg med en sex-video som Isabelle lagde sammen med Dirk. En sint Isabelle krasjer bilen sin i bedriftens parkeringshus, og Christine deler video-opptakene med resten av bedriften, og ydmyker Isabelle som går inn i en depresjon og begynner å misbruke piller. Christine forsøker å få Dani sparket, og truer Isabelle. Når Christine blir funnet død, blir Isabelle arrestert og tilstår drapet når hun er i en rus-indusert bedøvelse. Basert på hennes tilståelser, truslene mot Christine, og fibrene som matcher et skjerf som Isabelle gikk med, anklager politiet henne for drap. Imidlertid frafaller de anklagene fordi vitner hadde sett Isabelle ved en ballett den kvelden. Dani oppdager Isabelles skjerf, uskadd, i leiligheten hennes, og politiet oppdager at ikke alt er som det ser ut som. 


== Om filmen ==
Filmen er regissert og skrevet av Brian De Palma, basert på filmen Crime d'amour (2010) av Alain Corneau. Hovedrollene spilles av Noomi Rapace og Rachel McAdams.
Filmen handler om en ung forretningskvinne som planlegger en morderisk hevn etter at hennes sjef og mentor stjeler ideen hennes.


== Rolleliste ==
Noomi Rapace som Isabelle James
Rachel McAdams som Christine
Karoline Herfurth som Dani
Paul Anderson som Dirk
Rainer Bock som Inspector Bach


== Eksterne lenker ==
(en) Passion på Internet Movie Database 
(no) Passion hos Filmfront 
(da) Passion i Danmark Nationale Filminstitut 
(fr) Passion på Allociné 
(nl) Passion på MovieMeter 
(en) Passion på AllMovie 
(en) Passion på Turner Classic Movies 
(en) Passion på Rotten Tomatoes 
(en) Passion på Metacritic 
(en) Passion på Box Office Mojo
Kains mange ansikter

Kains mange ansikter (originaltittel: Raising Cain) er en amerikansk psykologisk thriller fra 1992. Den er skrevet og regissert av Brian De Palma, og i hovedrollene spilles av John Lithgow, Lolita Davidovich og Steven Bauer.


== Handling ==
Dr. Carter Nix er en respektert barnepsykolog. Hans kone, Jenny, er bekymret på grunn av forholdet mellom Carter og datteren Amy. Carter har en dissosiativ identitetsforstyrrelse, og hans andre personligheter inkluderer Cain, en voldelig kriminell, Josh en sjenert 7 år gammel gutt, og Margo - en middelaldrende barnepike. Carter og Cain dreper unge mødre, tilsynelatende for eksperimentere på barna deres utført av Carters far - en annen barnepsykolog som mistet lisensen sin flere år tidligere etter å ha utført uetiske eksperimenter mot barn.
Jenny har en affære med eks-kjæresten Jack Dante, enkemannen til en tidligere pasient, og hun planlegger å forlate Carter. Cain begynner å legge igjen subtile ledetråder til politiet som impliserer Jack i drapene. Deretter forsøker han å drepe Jenny ved å kvele henne og senke bilen hennes i en innsjø. Men hun klarer å stikke av, og konfrontere Carter. Politiet kontakter Dr. Lynn Waldheim, som var med på å skrive en bok med Nix Sr. kalt "Raising Cain" om en gutt med en personlighetsforstyrrelse.
Nix Sr. hadde omfattende detaljert kunnskap om Cains barndom, inkludert opptak av innspillingene. Imidlertid fikk Waldheim aldri møte Cain. Hun oppdaget etter hvert sannheten: Nix Sr. satte sin egen sønn gjennom årevis med alvorlig barnemishandling for å studere de nye personlighetene. Forferdet sa Waldheim opp prosjektet. Nix Sr. forsvant kort tid senere, og etterlot seg et selvmordsbrev. Deretter blir Carter pågrepet for drapsforsøk. Waldheim blir sendt inn alene for å avhøre ham.


== Skuespillere ==
John Lithgow som Dr. Carter, og flere andre personligheter.
Lolita Davidovich som Dr. Jenny O’Keefe Nix
Steven Bauer som Jack Dante
Frances Sternhagen som Dr. Lyn Waldheim
Mel Harris som Sarah
Teri Austin som Karen Bowman


== Eksterne lenker ==
(en) Kains mange ansikter på Internet Movie Database 
(no) Kains mange ansikter hos Filmfront 
(sv) Kains mange ansikter i Svensk Filmdatabas 
(da) Kains mange ansikter i Danmark Nationale Filminstitut 
(fr) Kains mange ansikter på Allociné 
(nl) Kains mange ansikter på MovieMeter 
(en) Kains mange ansikter på AllMovie 
(en) Kains mange ansikter på Turner Classic Movies 
(en) Kains mange ansikter på Rotten Tomatoes 
(en) Kains mange ansikter på Box Office Mojo 
Kains mange ansikter hos Filmweb (norsk)
Dornakal

Dornakal er en by og mandal (lokal administrativ enhet) i distriktet Warangal i delstaten Telangana i India. Stedet er et jernbaneknutepunkt. Dornakal er bispesete for Dornakal bispedømme i den anglikanske Sør-Indias kirke.


== Referanser ==
Andy Kirk

Andrew Kirk (født 29. mai 1979 i Belfast) er en nordirsk fotballspiller som spiller for Alloa Athletic FC. Han har en fortid hos Dunfermline Athletic FC (2008–2013), som han var med på å spille klubben opp fra Scottish Football League First Division i 2011.


== Referanser ==


== Eksterne lenker ==
(en) Andy Kirk – Transfermarkt 
(en) Andy Kirk – national-football-teams.com 
(en) Andy Kirk – Soccerbase.com 
(en) Andy Kirk – FBref 
(en) Spillerprofil hos det nordirske fotballforbundet
Begumpet lufthavn

Begumpet lufthavn (ICAO: VOHY), også kalt Hyderabad lufthavn, er en lufthavn ved storbyen Hyderabad i delstaten Telangana i India. Den har vært benyttet til både sivile og militære formål og var, inntil åpningen av Rajiv Gandhi internasjonale lufthavn i 2008, hovedlufthavn for Hyderabad. 
Flyplassen ble anlagt på 1930-tallet og var viktigste lufthavn i staten Hyderabad, før denne ble innlemmet i India i 1948. En ny terminalbygning ble reist i 1937. Staten Hyderabads flyselskap Deccan Airways trafikkerte ut fra Begumbet lufthavn. Før dette selskapet ble etablert, var flyplassen ble også benyttet av Hyderabad State Aviation Club, jernbanens Air Transport Service og Tata Airlines.Under andre verdenskrig ble No. I Elementary Training School lagt til Begumpet lufthavn for å trene piloter til det indiske luftforsvaret.


== Referanser ==


== Eksterne lenker ==
«Begumpet Airport on way to oblivion», NDTV, nyhetsreportasje om flyplassens historie
Rabaul

Rabaul er en by i provinsen East New Britain i Papua Ny-Guinea. Byen var hovedstaden i provinsen, helt til byen ble ødelagt av vulkanutbrudd i 1994. Regnet av aske fikk 80% av bygningene til å kollapse. Som følge av dette, ble hovedstaden flyttet til Kokopo, som ligger omtrent 20 kilometer unna.


== Historie ==
Ved utbruddet av første verdenskrig ble fokus satt på Papua Ny-Guinea på en ny måte. Australske soldater kastet tyskerne ut fra Rabaul, og i de neste sju årene ble tysk Ny-Guinea drevet av australske militære. I 1920 overtok Australia mandatet offisielt. Slik ble det fram til andre verdenskrig. I sør hadde Australia Papua, hvor de måtte bidra med midler for å holde ting i gang, for å fungere som buffer mot fienden i nord, som ikke lenger var der. I nord var Ny-Guinea som var mer økonomisk interessant. Det ble blant annet funnet gull i Wau. 
I andre verdenskrig ble stedet tatt av japanerne i 1942. Rabaul ble hovedbasen til deres militær- og marineaktivitet i det sørlige Stillehavet. Ikke før i 1945 var japanerne helt borte. New Ireland, New Britain og Bougainville ble ikke overtatt av Australia før etter bombingen av Hiroshima og Nagasaki.
Bosetninger og militære installasjoner i området rundt krateret, blir ofte kollektivt referert til som Rabaul.
Før vulkanutbruddet i 1994, var Rabaul et populært turistmål for dykking. Det er fortsatt turister der, men stedet har ikke kommet tilbake til gamle høyder. Økonomisk motgang har ført til at det er en del kriminalitet. Mye av denne retter seg mot turistene.


== Referanser ==


== Eksterne lenker ==
(en) Rabaul – kategori av bilder, video eller lyd på Commons 
(en) Rabaul – galleri av bilder, video eller lyd på Commons
Carabus auratus

Carabus auratus er en av billene i delgruppen (underfamilien) jordløpere i familiegruppen løpebiller. Systematikken følger Carabidae of the World.


== Utbredelse ==
Carabus auratus finnes i nesten hele Europa, men er noe sjeldnere i nord. Den er utbredt østover i Asia. Finnes noen få plasser helt sør i Norge.


== Utseende ==
Carabus auratus er grønn til mer rød metallfarget. Antennenes innerste ledd og beina er mer lyst gulrød. Den er omtrent 20-30 mm lang. Slekten Carabus er slekten med de «ekte jordløperne». Beina er lange løpebein, kroppen er elegant bygd. Dekkvingene har hver flere mørke opphøyde langsgående riller. Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se). 


== Levevis ==
Carabus auratus er vanligvis nattaktiv og lever som predator på andre dyr, snegler, meitemakk og andre insekter. Den finnes gjerne i tilknytning til kulturlandskapet og foretrekker noe åpne og soleksponerte habitater. De voksne sees fra våren og utover sommeren.
Larvene er mørke og opptil 30 mm lange. De lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Utviklingen tar vanligvis ett par år (nord i Europa). Den siste overvintringen skjer som voksen (imago), nedgravd i et hulrom under en stein eller en rot.


== Referanser ==


== Litteratur ==
Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15 (1) side 1-232.
Lindroth, C.H. 1986. The Carabidae Coleoptera of Fennoscandia and Denmark. Fauna Entomol. Scand. 15 (2) side 233-497.


== Eksterne lenker ==
(en) Carabus auratus i Encyclopedia of Life 
(en) Carabus auratus i Global Biodiversity Information Facility 
(no) Carabus auratus hos Artsdatabanken 
(sv) Carabus auratus hos Dyntaxa 
(en) Carabus auratus hos Fauna Europaea 
(en) Carabus auratus hos ITIS 
(en) Carabus auratus hos NCBI 
(en) Kategori:Carabus auratus – bilder, video eller lyd på Wikimedia Commons 
(en) Carabus auratus – galleri av bilder, video eller lyd på Wikimedia Commons 
Carabus auratus – detaljert informasjon på Wikispecies 
Carabus auratus – Database Carabidae of the World – engelskspråklig
Carabus cancellatus - Fauna Europaea - engelskspråklig
Norsk Entomologisk forening
Deccan Airways

Deccan Airways var et indisk flyselskap i staten Hyderabad. Deccan er betegnelse for den sørlige del av India. Selskapet ble etablert i 1945 og foretok sin første flyging i juli året etter. Selskapet hadde Begumpet lufthavn ved hovedstaden Hyderabad som knutepunkt. Hyderabad var den eneste fyrstestaten i India som etablerte sitt eget flyselskap. 
Den første flygingen gikk 1. juli 1946 til Bangalore med et lett tomotors fly som tok fem passasjerer. Ruten ble senere trafikkert med de Havilland Rapide, som så ble erstattet av Dakota-fly. Deccan Airways skaffet seg en flåte på tolv Dakota-maskiner. Selskapet fløy i 1947 rutene Madras–Hyderabad–Nagpur–Bhopal–Delhi, Hyderabad–Bombay og Hyderabad–Bangalore. Deccan Airways samarbeidet med Mistry Airways, Air India, Airways India og Ceylon Airways om videre forbindelser innad i India og til Ceylon. Fra januar til september 1947 fraktet Deccan Airways 20 630 passasjerer, 173 tonn frakt og 16 tonn post. I 1948 begynte Indias første kvinnelige sivile pilot å føre fly for Deccan Airways.Deccan Airways ble i 1953 nasjonalisert og slått sammen med sju andre flyselskaper til Indian Airlines og Air India International. Personell fra Deccan Airways bidro til etableringen av Pakistan International Airlines, som fikk uniformer for kabinpersonellet i en uforming inspirert av den Deccan Airways hadde benyttet.


== Se også ==
Deccan Aviation, flyselskap i Bangalore etablert 1997
Air Deccan, tidligere navn på billigselskapet Kingfisher Red i Mumbai


== Referanser ==
Kröger


== Kroeger ==
Brandon Kroeger
Chad Kroeger
Michael "Mike" (Douglas Henry) Kroeger


== Se også ==
Kreuger
Kruger
Raw Animal – 7"

Raw Animal er en 7" picture disc-singel utgitt av det svenske bandet med samme navn. På trommer spiller Martin H-Son, som er kjent fra band som Backstreet Girls, Troublemakers, The Boys, Full Metal Jacketz..
Bildet på plata ble tegnet av Nicke Hellacopter, vokalist og gitarist i det svenske bandet The Hellacopters.
De to låtene ble også utgitt på en 7" split med Livin' Sacrifice.


== Sporliste ==
«The Miracle Of Love» (Stewart/Lennox)
«Keep on Rockin» (Holland/Dozier/Holland)


== Musikere ==
 Martin Hansson – Trommer
Jan Dahlbom – Bassist
Magnus Lindblom – Gitarist
Jan Cedervall – Gitarist og Vokalist
Saroornagar

Saroornagar eller Sururnagar er en forstad øst for Hyderabad i distriktet Rangareddi i delstaten Telangana i India. Den har status som mandal (lokaladministrativ enhet). Saroornagar mandal hadde i 2001 en befolkning på 202 926.


== Referanser ==
Pockau

Pockau er en tidligere landkommune og et statlig anerkjent rekreasjonsted i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 3 990 innbyggere den 31. desember 2010.
Den 1. januar 2014 ble Pockau slått sammen med byen Lengefeld til den nye bykommunen Pockau-Lengefeld.


== Bilder ==

		
		


== Eksterne lenker ==
(de) Offisielt nettsted 
(en) Pockau – kategori av bilder, video eller lyd på Commons
Joseph François Dupleix

Joseph François Dupleix, marki Dupleix (født 1. januar 1697 i Landrecies, død 10. november 1763 i Paris) var en fransk kolonitjenestemann. Han var generalguvernør for Frankrikes besittelser i India og deltok i rivaliseringen med britene om kontroll på det indiske subkontinent.Dupleix kom første gang til India i 1715. Han var sendt av sin far, som var direktør i Det franske ostindiske kompani. I 1720 ble han medlem av rådet som styrte Pondicherry og i 1731 ble han superintendent for det franske faktoriet i Chandernagore i Bengal. I 1742 fulgte utnevnelse til generalguvernør for Frankrikes kolonier i India. Som fransk leder i India ble han briten Robert Clives store rival i kampen om kontroll over Sør-India. I denne kampen allierte både franskmenn og briter seg med indiske herskere. Han benyttet, som den første, indiske infanterisoldater, trent av franske offiserer. Dupleix ledet i 1746 erobringen av Madras fra britene, men Frankrike måtte ved freden i Achen i 1748 gi byen tilbake til britene. Han forsvarte Pondicherry mot britisk angrep. Dupleix engasjerte seg i arvefølgestridene i Arcot og staten Hyderabad. En tid lykkes han i å sikre en franskvennlig nizam i Hyderabad. 
Stridighetene medførte at det gikk dårlig med handelen til Det franske ostindiske kompani og i 1754 ble Dupleix avsatt som generalguvernør og kalt hjem til Frankrike.


== Referanser ==
Jeremy Lin

Jeremy Lin Shu-how (23. august 1988 i Palo Alto, California, kinesisk:林書豪; pinyin: Lin Shu-hao) er en amerikansk profesjonell basketballspiller med røtter fra Taiwan som spiller for Brooklyn Nets i  NBA. Den 1,91 meter høye Lin spiller point guard. Lin er sønn av Shirley og GIE-Ming Lin og har to brødre, Joseph og Josh. Han fikk sin laveregradsutdannelse ved Harvard University.
Lin spilte college-basketball for Harvard. Etter eksamen ble han ikke valgt ut i draften, men signerte senere for Golden State Warriors. Han ble da den første Harvard-spilleren i NBA siden 1954. Lin imponerte ikke, og i desember 2011 ønsket de han ikke lenger. Han prøvde seg i Houston Rockets før han 27. desember ble klar for New York Knicks. I januar ble han sendt en liten tur til reservelaget, og Knicks vurderte også å kvitte seg med han, for å bruke lønningen på en annen spiller. I stedet fikk han prøve seg, og imponerte voldsomt. Knicks vant de fem første kampene hvor Lin spilte fra start, og Lin satte nye, personlige skåringsrekorder. Han ble kåret til Eastern Conference Player of the Week, og mediefenomenet ble kjent som Linsanity. Han havnet blant annet på førstesiden av den asiatiske versjonen av TIME Magazine.


== Referanser ==


== Eksterne lenker ==
(en) Offisielt nettsted 
(en) Jeremy Lin – kategori av bilder, video eller lyd på Commons 
(en) Jeremy Lin på Internet Movie Database 
(en) Jeremy Lin hos The Movie Database 
(de) Jeremy Lin – Munzinger Sportsarchiv 
(en) Jeremy Lin – eurobasket.com 
(en) Jeremy Lin – Basketball-Reference.com 
(en) Jeremy Lin på Twitter 
(en) Jeremy Lin på Facebook 
(en) Jeremy Lin på Instagram 
Jeremy Lin på TikTok
Sverre Heim

Sverre Heim (født 4. oktober 1951 i Balsfjord) er en norsk prisbelønnet kreftforsker og norgesmester i sjakk.
Etter examen artium i Tromsø tok han medisinsk embetseksamen (cand.med.) ved Universitetet i Bergen i 1976, hadde turnus i Tønsberg og Drangedal før han ble tilsatt ved Radiumhospitalet hvor han arbeidet i tiden 1978-1982. Han tok den medisinske doktorgraden (dr.med.) i 1986.
EI 1987 ble han dosent i klinisk genetikk ved Universitetet i Lund (Sverige) og i 1990 professor i medisinsk genetikk ved Universitetet i Odense. med retur i 1994 til Radiumhospitalet som leder for Seksjon for kreftcytogenetikk ved Institutt for medisinsk informatikk og fra 2002 professor II ved Institutt for klinisk medisin ved Universitetet i Oslo. Som kreftforsker har han forsket på kromosommønstre i kreftceller. Heim er forfatter av en rekke vitenskaplige og medisinske artikler. 
Heim er også sjakkspiller og vant NM i sjakk i 1980. Han var også med på sjakk-landslaget utover 1980-tallet med deltakelse i Sjakk-OL 1984 i greske Thessaloniki.


== Verv og utmerkelser ==
Vinner av  NM i sjakk i 1980.
Kong Olav Vs Kreftforskningspris i 2011


== Referanser ==


== Eksterne lenker ==
(en) Sverre Heim – FIDE 
(en) Sverre Heim – chessgames.com 
(en) Sverre Heim – OlimpBase 
(en) Sverre Heim – 365Chess.com